
Neka braća dižu pogled prema gore kada se vraćaju sa sedžde, da li je to dozvoljeno?


* 
* 
* 
* 
* 
* 
* 

 
Je li dozvoljeno dizanje pogleda prema nebu u toku namaza?

Enes, radijallahu anhu, kazivao je da je Resulullah, sallallahu alejhi ve sellem, upozorio ashabe: ”Šta je nekim ljudima, pa u namazu dižu pogled prema nebu!” Zatim je, upozoravajući na to, rekao: ”Ili će oni to prestati činiti, ili će biti zaslijepljeni!’ 48


Džabir b. Semura, radijallahu anhu, govorio je: “Resulullah, sallallahu alejhi ve sellem, rekao je: ‘Ili će neki ljudi prestati dizati pogled prema nebu, ili oslijepiti! ” 49


Ehu Hurejra, radijallahu anhu, prenosi da je Resulullah, sallallahu alejhi ve sellem, rekao: ”Ili će neki ljudi prestati dizati pogled prema nebu dok u namazu uče dovu, ili će oslijepiti.” 50


Ibn Omer, radijallahu anhu, prenio je sljedeće Vjerovjesnikovo, sallallahu alejhi ve sellem, upozorenje: ‘Nemojte u namazu dizati pogled prema nebu, da ne biste oslijepili.” 51


**Propisi vezani za poglavlje** 


**Prvo**, podizanje pogleda u namazu prema nebu zabranjeno je, tim prije što je Vjerovjesnik, sallallahu alejhi ve sellem, na to upozorio i obećao kaznu za onoga ko to čini.


**Drugo**, neki učenjaci tvrde da je podizanje pogleda van namaza a prilikom učenja ***[dove](https://pitajucene.com/search/dove/questions/ "Pretraži pitanja o dove")*** dopušteno. To obrazlažu ovako: “Kibla za ***[namaz](https://pitajucene.com/search/Namaz/questions/ "Pretraži pitanja o namazu")*** je ***[Kaba](https://pitajucene.com/search/kaba/questions/ "Pretraži pitanja o Kabi")***, a za dovu nebo.” Neosnovanost ovoga mišljenja objasnio je šejh Abdulaziz b. Baz u svojim opaskama na djelo Fethui-Bari, 2/233: “To je diskutabilno, ispravno je da je kibla za namaz i za dovu ista: Kaba. Njihovo je mišljenje pogrešno iz sljedećih razloga: za to ne postoji dokaz ni u Kur’anu ni u Hadisu ni u izjavama prvih generacija; Resulullah, sallallahu alejhi ve sellem, učeći dovu, okretao se prema Kabi – to je zabilježeno u brojnim hadisima; kibla u ar. jeziku znači: ono što se nalazi ispred, nešto čemu se čovjek okreće, a nije ono prema čemu upire pogled, tvrdi El-Izz b. Abdusselam, komentator djela El-Akidetut-tahavijja.”


**Treće**, kada bi klanjao, Resulullah, sallallahu alejhi ve sellem, oborio bi glavu prema zemlji i pogled upro u mjesto sedžde; dok ne bi završio namaz, pogled ne bi podizao.




---


48 El-Buhari (750).


49 Muslim (428).


50 Muslim (429).


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


 


